**Ministru kabineta rīkojuma projekta „Par valstij piekrītošo ¾ domājamo daļu no dzīvokļa īpašuma Nr. 43 Tirgus ielā 7A, Iecavā, Iecavas novadā, nodošanu Iecavas novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas | Zemgales apgabaltiesas zvērināta notāre Aija Biezā 2017. gada 30. jūnijā taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 2001, ar kuru par bezmantinieka mantu atzīta ½ (viena puse) domājamā daļa no dzīvokļa īpašuma Nr. 43 Tirgus ielā 7A, Iecavā, Iecavas novadā, kadastra Nr. 4064 900 1290, kas sastāv no dzīvokļa Nr. 43 (kadastra apzīmējums 4064 010 1728 001 043), būves (būves kadastra apzīmējums 4064 010 1728 001) un zemes (zemes vienības kadastra apzīmējums 4064 010 1728) Tirgus ielā 7A, Iecavā.  Zemgales apgabaltiesas zvērināta notāre Aija Biezā 2017. gada 24. jūlijā taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 2257, ar kuru par bezmantinieka mantu atzīta ¼ (viena ceturtā) domājamā daļa no dzīvokļa īpašuma Nr. 43 Tirgus ielā 7A, Iecavā, Iecavas novadā, kadastra Nr. 4064 900 1290 (turpmāk – dzīvokļa īpašums), kas sastāv no dzīvokļa Nr. 43 (kadastra apzīmējums 4064 010 1728 001 043), būves (būves kadastra apzīmējums 4064 010 1728 001) un zemes (zemes vienības kadastra apzīmējums 4064 010 1728) Tirgus ielā 7A, Iecavā. Dzīvokļa platība ir 38,50 m2.  Nekustamais īpašums reģistrēts Iecavas pilsētas zemesgrāmatas nodalījumā Nr. 1081 un saskaņā ar minētajiem notariālajiem aktiem, ¾ domājamās daļas no dzīvokļa īpašuma ir atzītas par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 416. panta pirmajai daļai, kas noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.  Mantojuma lietā nav pieteikta kreditoru pretenzijas atbilstoši Civillikuma 416. panta otrajā daļā noteiktajam.  Valsts ieņēmumu dienests ar 2017. gada 17. jūlija valstij piekritīgās mantas pieņemšanas un nodošanas aktu Nr. 017072 un 2017. gada 1. augusta piekritīgās mantas pieņemšanas un nodošanas aktu Nr. 017082 ņēmis valsts uzskaitē par bezmantinieka mantu atzītās ¾ domājamās daļas no dzīvokļa īpašuma.  Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.  Saskaņā ar zemesgrāmatas datiem atlikusī ¼ domājamā daļa no dzīvokļa īpašuma reģistrēta uz Agitas Melnes vārda.  Ar 2017. gada 14. augusta iesniegumu A. Melne Iecavas novada domei piedāvāja iegādāties viņai piederošo īpašuma daļu un lūdza pašvaldību īpašuma daļas cenas noteikšanai pasūtīt vērtējumu.  Pamatojoties uz SIA “Interbaltija” 2017. gada 29. augusta vērtējumu, dzīvokļa īpašuma ¼ domājamās daļas tirgus vērtība ir 2900,00 *euro* (divi tūkstoši deviņi simti *euro* un 00 *euro* centi).  2017. gada 22. septembrī A. Melne iesniedza iesniegumu Iecavas novada domei, kurā izteica piedāvājumu Iecavas novada pašvaldībai iegādāties ¼ domājamās daļas no dzīvokļa īpašuma par 2900,00 *euro* (divi tūkstoši deviņi simti *euro* un 00 *euro* centi).  Iecavas novada dome 2017. gada 10. oktobrī pieņēma lēmumu (prot. Nr. 15 10. p.) „Par nekustamās mantas iegūšanu pašvaldības īpašumā”, lai to izmantotu likuma „Par pašvaldībām” 15. panta pirmās daļas 9. punktā noteiktās funkcijas īstenošanai – palīdzības sniegšanai iedzīvotājiem dzīvokļa jautājuma risināšanai.  2017. gada 12. oktobrī tika noslēgts pirkuma līgums ar kuru Iecavas novada pašvaldība iegādājās no A. Melnes ¼ domājamās daļas no dzīvokļa īpašuma.  Likuma „Par pašvaldībām” 21. panta pirmās daļas 17. punkts paredz pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā.  Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109. „Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.  Ministru kabineta rīkojuma projekts „Par valstij piekrītošo ¾ domājamo daļu no dzīvokļa īpašuma Nr. 43 Tirgus ielā 7A, Iecavā, Iecavas novadā, nodošanu Iecavas novada pašvaldības īpašumā” (turpmāk – rīkojuma projekts) paredz Iecavas novada pašvaldībai saskaņā ar Atsavināšanas likuma 42. panta pirmo daļu dzīvokļa īpašumu izmantot minēto pašvaldības autonomo funkciju īstenošanai. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Iecavas novada dome. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iecavas novada iedzīvotāji, kuriem nepieciešama palīdzība dzīvokļa jautājumu risināšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 |  |  |  |  |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar dzīvokļa īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no pašvaldības budžeta līdzekļiem. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts ieņēmumu dienests un Iecavas novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.  Saistībā ar Ministru kabineta rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Nav. |

Vides aizsardzības un reģionālās

attīstības ministrs Kaspars Gerhards

Vīzē: Vides aizsardzības un reģionālās

attīstības ministrijas valsts sekretārs Rinalds Muciņ

Obersts 67026438

[viesturs.obersts@varam.gov.lv](mailto:viesturs.obersts@varam.gov.lv)